**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** II. izmjene i dopune Odluke o koeficijentima za obračun plaće službenika i namještenika

**PRAVNI OSNOV:** Zakon o plaćama u lokalnoj i područnoj samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga II. izmjena i dopuna Odluke o koeficijentima za obračun plaće službenika i namještenika**

Odlukom o koeficijentima za obračun plaće službenika i namještenika („Službeni glasnik Općine Podstrana“ broj 19/23, 10/24), uređeno je pitanje koeficijenata za obračun plaće službenika i namještenika.

V. Izmjenama i dopunama Pravilnika o unutarnjem redu Općine Podstrana (Službeni glasnik Općine Podstrana 18/24) privremeno je sistematizirano za potrebe provedbe EU projekta novo radno mjesto i to viši stručni suradnik – koordinator projekta EU, kojim se mijenja dosadašnje privremeno sistematizirano radno mjesto Viši savjetnik za upravljanje projektima EU. Predloženim II. Izmjenama i dopunama Odluke o koeficijentima za obračun plaće službenika i namještenika se utvrđuje koeficijent za privremeno sistematizirano novo radno mjesto.

Pravna osnova za donošenje Odluke predstavlja članak 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) koji propisuje da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika.

Slijedom navedenog, predlaže se donijeti sljedeći akt:

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članka 30. Statuta Općine Podstrana („Službeni glasnik Općine Podstrana“ broj 07/21, 21/21, 4/23), Općinsko vijeće Općine Podstrana, na prijedlog općinskog načelnika, na 31. sjednici održanoj dana 24. srpnja 2024. godine, donosi

**II. IZMJENE I DOPUNE**

**ODLUKE**

**o koeficijentima za obračun plaće službenika i namještenika**

**Članak 1.**

U Odluci o koeficijentima za obračun plaće službenika i namještenika („Službeni glasnik Općine Podstrana“ broj 19/23, 10/24), u članku 5. u koeficijentima za privremeno sistematizirana posebna radna mjesta za obavljanje poslova provedbe EU projekata radno mjesto II. kategorije redni broj 1a. mijenja se i sada glasi:

|  |  |  |  |  |
| --- | --- | --- | --- | --- |
| 1.a. | Viši stručni suradnik | Viši stručni suradnik – koordinator projekta EU | 6 | 2,50 |

**Članak 2.**

Ove II. Izmjene i dopune Odluke o koeficijentima za obračun plaće službenika i namještenika stupaju na snagu osmog dana od dana objave u „Službenom glasniku Općine Podstrana“.

KLASA: 024-02/24-01/10 Predsjednik

URBROJ: 2181-39-01-24-03 Općinskog vijeća:

Podstrana, 24. srpnja 2024. godine Zdravko Galić